text: Chancer for stjerneskud på nattens himmel
  11 august 2018 kl. 20.04
  Jorden passerer igennem en sværm af meteorer. 
  Drømmer du om stjerneskud på den blåsorte nattehimmel, så find et sted mørkt sted i nat og læg nakken tilbage. Og gør det igen natten til mandag. Frem til den 24. august passerer Jorden nemlig igennem meteorsværmen Perseiderne, og specielt omkring den 12. august er sværmen tættest. Det er natten til mandag.
  Ildkugler, udløst af store meteorer, vil lyse op på himlen, når de brænder i Jordens atmosfære, nogle gange kan man endda høre dem, fortæller astrofysiker ved Tycho Brahe Planetarium Tina Ibsen til DR.
  Perseiderne er den største meteorsværm, som Jorden passerer igennem i året.
  Ifølge vejrudsigten fa DMI til søndag morgen, som de udsendte lørdag kl. 16.20, kommer der opklaring vest fra med mest klart vejr i nat.
  